استرالیا

استرالیای ِمشترک‌المنافع  اتا کشور نوم هسته که جنوبی نیمکره دله و اقیانوسیه قاره دله دَره. این کشور ۷٬۶۸۶٬۸۵۰ کیلومتر مربع گَتی (=وسعت) جه، دِنیای ِشیشمین کشور هستهبزرگ‌ترین کشورهای جهان. استرالیا همسود کشورون اتحادیه دله دَره و سال ۱۹۰۱ بریتانیا جه سِوا بَیّه. استرالیای ِنیشتنگا کانبرا هسته، شهری که مجلس و گت ِفرماندار ِسِره ونه اونجه بائه. گت ِفرماندار ات‌نفر هسته که الیزابت دوم ِنمایندگی جه تشریفاتی دولت ِریاست ره استرالیا دله دانّه ولی عملاً نخست‌وزیر و مجلس و رییس‌جمهور هَستنه که مملکت ره اداره کانّه.

سیدنی و ملبورن استرالیای ِدِتا گت ِشهر هستنه. این کشور هیچ کشوری ره سامون ندانّه و ونه دور و بر شرق جه آرام اوقیانوس ، جنوب جه جنوبی یخ‌بزه اوقیانوس، غرب جه هند اوقیانوس  و شمال جه چنتا دریا و خلیج دَرنه.

 تاریخ 
بندانگشتی|250px|راست|استرالیا نقشه سال ۱۷۹۴ میلادی 
اولین‌بار هلندی‌ئون سال ۱۶۰۶ میلادی کیپ یورک ِجزیره‌مونا (Cape York Peninsula) ره پیدا هاکِردنه که کوئینزلند ِشمال بی‌یه و دهه‌ئون بعد، استرالیای ِشمالی و غربی جائون ره پیدا هاکِردنه. آبل تاسمان این کشور ِنوم ره نوا هلندNova Hollandia بی‌یِشته Dampier, William,(1981) A voyage to New Holland: the English voyage of discovery to the South Seas in 1699 edited with an introduction by James Spencer. Gloucester: Alan Sutton. ISBN 0-904387-75-5 . هلند ِمردِم خله نِخاستنه این جدید ِجا دله اقامِت دارِن و ونه دله سِره نِساتِنه.

سال ۱۷۷۰ میلادی کاپتان جیمز کوک، که اتا بریتانیایی بی‌یه، سیدنی ِاطراف ره استرالیای ِشرق دله کشف هاکِرده. کاپتان آرتور فیلیپ هم ۱۸ ژوئیه ۱۷۸۸ یازَّه‌تا کشتی و ۱۳۵۰تا مسافر جه سیدنی ره بَدی‌یه و ونه نوم ره نیو ساوت ولز بی‌یِشته و وه ره بریتانیای ِمستعمرات جه بخوندِسته و شه ره اونجه فرماندار هاکِردهEuropean discovery and the colonisation of Australia  بازدید ۱۲ مِی ۲۰۰۷. بریتانیاییون اوائل شه زندونی‌ها ره اونجه تبعید کاردنه و اون منطقه ره اتا خاشک و دیر ِراه جا دونِستنه. نیو ساوت ولز ِمردِم همینسه ویشته زور پِشتی شینه اونجه ولی دیگه مناطق ِمردِم شه دِلوِستی شینه اونجه سِره ساتِنه. 

سال ۱۹۰۰ میلادی، ویکتوریا قانوناً استرالیا ره سیاسی استقلال هِدائه. استرالیای ِاستقلال ره رسماً روز اول ژانویه ۱۹۰۱ اعلام هاکِردنه و من‌بعد این کشور همسود کشورون اتحادیه دله دَربموئه که بریتانیای ِقدیمی مستعمره‌ئون ِاتحادیه هسته. استرالیاییون این روز ره شه «ملی روز» دونّه. CIA - The World Factbook - Australia سال ۱۹۰۱ جه تا سال ۱۹۲۷ میلادی، که هَنتا کانبرای ِشهر ره نِسات‌بینه، استرالیای ِفدراسیون، ملبورن ره شه موقتی نیشتنگا (=پایتخت) دونِسته.

استرالیا جهونی جنگ اول دله بریتانیای ِپـِشتی جنگِسته و «استرالیا و نیوزلند ِمشترک ِارتش» یا اختصاراً آنزاک ات‌بار گالیپولی نبرد سَره ترکیه دله شرکت هاکِرده. بیش از شصت هزار استرالیایی جهونی جنگ اول سَره بَمِردنه. استرالیای ِتاریخ استرالیای ِخارجی وزارت. تاریخ: ۱ مِی ۲۰۰۷ جهونی جنگ دوم دله استرالیای ِشمالی و شرقی مناطق ره جاپونی‌ها بمباران هاکِردنه و آمریکایی لشکریون این کشور دله پیاده بَیینه. اما استرالیا این جنگ دله خله صدمه نَدی‌یه. سال ۱۹۸۶ استرالیا رسماً بریتانیای ِدخالت ره شه سیاسی و نظامی کارون سَره غیرقانونی اعلام هاکرده، استرالیایی‌ها ۶ نوامبر ۱۹۹۹ اتا رفراندوم دله (۸۲% آرا) رأی هِدانه که ملکه‌ی ِقیمومیت بِن دَواشِن و انگلیس ِملکه وشون وسّه «گت ِفرماندار» انتخاب هاکِنه.

 جوغرافی 
بندانگشتی|کوآلا و اوکالیپتوس استرالیای ِمحیط‌زیست ِسمبل هستنه.
استرالیا یا اوقیانوسیه قاره ۶/۷ میلیون کیلومتر مربع جه، دنیا دله پچوک‌ترین قاره هستهWorld Atlasبازدید ۱۲/۳/۸۶. استرالیای ِبِنه تقریباً هموار هسته. ونه غربی ناحیه ره استرالیای غربی فلات و ونه شرق ره سواکر رشته‌کوهون تشکیل دِنّه و این دِتا میون ات‌دَس بِنه کَته که ویشته خشک و خالی‌ئه. استرالیای ِبلندترین جا اتا قله ورفی کوهستون دله هسته که ۲۲۲۸ متر ارتفاع دانّه و ونه پست‌ترین جا ۱۵- متر دانّه که ایر دریامونا هسته.  استرالیای ِبلندترین روخِنه دارلینگ روخنه هسته که دِهزار و هفتصد کیلومتر درازی دانّه. استرالیا که اتا گت ِجزیره واری آرام اوقیانوس دله کَته، زمین‌شناسی نظریات په دنیای ِقدیمی‌ترین خاشکی هسته. استرالیا آرام اوقیانوس  ِجنوب ره هند اوقیانوس  جه سِوا کانده. استرالیای جوغرافیا انگلیسی ویکی‌پدیا جه. استرالیا ۷۵۵ جور حیوون جه دنیای ِمتنوع‌ترین کشور زیست‌بومی نظر په هسته.Lambertini, A Naturalist's Guide to the Tropics, excerpt at www.press.uchicago.edu

 مردِمون 
استرالیا جمعیت ژوئیه ۲۰۰۸ سرشماری سَره ۲۰٬۰۰۷٬۳۱۰ نفر بی‌یه. و ونه جمعیت ِاَنبِسی (=تراکم) ۶/۲ نفر هر کیلومتر مربع دله هسته که یعنی این کشور جمعیت خله تَنِک هَسته و کمترین اَنبِسی‌ها ره دانّه. استرالیای ِجنوب‌شرقی منطقه اَنبِسی ویشته هسته. کشور ِیک‌سوم ِجمعیت نیو ساوت ولز ِایالت دله و یک‌چاروم دیگه ویکتوریا ایالت دله سَرکانّه. وشون ِجمعیت ِرشد ِمیونگین هر سال وسّه ۱/۲۲۱ هسته و تقریباً هر دِ دَقه اتا چلیک وَچه دنیا اِنه.استرالیای آمار اداره بازدید ۱۲ مِی ۲۰۰۷.

استرالیای بومیون حدوداً نیم میلیون نفر هستنه که جمعیت ِدِ و نیم درصد ره تشکیل دِنّه.

 ایالتون و شهرون 

استرالیا دله شیش‌تا ایالت و دِتا اقلیم (=territory) دَره:
 نیو ساوت ولز (NSW) یا «نو جنوبی ولز»: سیدنی
 کوئینزلند (QLD): بریزبن
 استرالیای جنوبی (SA): آدلاید
 تاسمانی (TAS): هوبارت (این ایالت اتا پچوک ِجزیره هَسته)
 ویکتوریا ایالت  (VIC): ملبورن
 استرالیای غربی (WA): پرت
 شمالی سرزمین اقلیم (NT): داروین
 استرالیای نیشتنگای اقلیم (ACT): کانبرا و ونه حومه

استرالیای ِنیشتنگا (=پایتخت) کانبرا هسته و ونه گت ِشهرون سیدنی، ملبورن، بریزبن، پرت ، آدلاید و تانزویل هَستنه.

 سیاسِت 
250px|بندانگشتی|چپ|استرالیای ِرسمی نشون که جورج پنجم طراحی هاکرده. این عکس ِوسط چنتا آرم دَره که هرکامین اتا ایالت ِسمبل هسته.
استرالیا اتا مشترک‌المنافع هَسته که ونه حکومت مشروطه سلطنت په دَره و ونه بالاترین سلطنتی مقوم یعنی ملکه الیزابت دوم هسته که بریتانیای ِشا هم هَسته. ملکه‌ی ِنماینده و جانشین این کشور دله استرالیای ِگت فرماندار هسته که ونه وظیفه این هَسته که ایالتون وسّه رییس انتخاب هاکِنه. اساسی قانون دله گت ِفرماندار وسّه خله اختیارات بی‌یِشتنه ولی عملاً وه اتا تشریفاتی مقوم هَسته و همه کارون ره نخست‌وزیر کانده که اتا دموکراتیکی روش په انتخاب وانه.The Reserve Powers of the Governor-General (Research Note 25 1997-98).

استرالیا دله مردِم اول مجلس ِنمایندگون ره انتخاب کانّه. حزبی که ویشترین کارسی ره مجلس دله بَییره بتونده نخست‌وزیر ره انتخاب هاکِنه و این نخست‌وزیر شه وسّه کابینه ساجِنه. استرالیا دولت سه‌تا چِلّه دانّه: مقننه، مجریه و قضایی.

استرالیا دله سه‌تا حزب دَرنه که بقیه جه ویشته معروفنه و وشون طرفدارون ویشته هَسته:
 استرالیای لیبرال حزب
 استرالیای کارگری حزب
 سبز حزب

سال ۱۹۹۶ جه تا نوامبر ۲۰۰۷ لیبرال ِحزب قدرت ره این کشور دله شه میس دَرون داشته و جان هوارد یازَّه سال این کشور ِنخست‌وزیر بی‌یهPrime Minister of Australia: Biography بازدید ۱۲ مه ۲۰۰۷ تا اون‌که نوامبر ۲۰۰۷ کارگری حزب شه رقیب ره شکست هِدا و اینتی کوین راد که این حزب ِرئیس بی‌یه، استرالیای ِجدید ِنخست‌وزیر بَیّه.شکست هاوارد در انتخابات استرالیا فردا نیوز، ۴ آذر ۱۳۸۶. ماه ژوئن سال ۲۰۱۰ که کوین راد نخست وزیر جه کنار بَکشی‌یه، جولیا گیلارد که کارگری حزب ِتازه رییس بی‌یه، نخست‌وزیر بَیّه و اولین زنی بیّه که این مقوم جه برسی‌یه.Julia Gillard becomes prime minister فوریه سال ٢٠١٣ جولیا گیلارد ِاشتباهات ِپه دِباره اتا دله‌یی انتخابات په کارگری حزب كوين راد ره نخست‌وزیر هاکِرده. ۷ سپتامبر ۲۰۱۳ اتا ائتلافی حزب بتونِسته انتخابات دله اول بَواشه و تونی ابوت ره ۲۸اُمین نخست‎وزیر هاکِنه.

 منابع 
 Australia - Culture Smart: a quick guide to customs and etiquette, Travelers' Tales Guides,

 پانویس 

 بریم بگردستن

 استرالیای دولتی اطلاعات پورتال
 استرالیای آمار اداره


رج:مشترک‌المنافع کشورون
رج:جی بیست
رج:جزیره ئون
رج:انگلیسی‌زوون کشورون
رج:بریتانیا قدیمی مستعمرات
رج:اوقیانوسیه کشورون